Ning siis ta tuli - pikisilmi oodatud Tallinna EPT. Seitse päeva ning 17 erinevat turniiri, mida kõiki oli eestlastel võimalik PokerNews Eesti  pokkeriportaali vahendusel reaalajas jälgida! Tallinna EPT-l osalesid teiste hulgas tõelised maailmanimed Annette Obrestad, Ivan Demidov, Aleksandr Kravtšenko, Vanessa Selbst, Sorel Mizzi, Katja Thater, Dario Minieri, Bertrand "ElkY" Grospellier jpt. Eestlastest ei kõhelnud ennast põhiturniiril proovile panna Martin Müürsepp, Aleksandr Kuperman, Hanno Liiva, Imre Leibold, Jaanus Matveus, Janar Kiivramees, Raigo Aasmaa, Mauri Dorbek, Martin "mäsa" Saar, Meelis Ahman, Paavo Korkka, Rikard Relander ja Vallo Maidla, kellest viimane jõudis läbi ajaloo EPT põhiturniiri  eestlaste kõrgeima kohani, kümnendani.  Võitjaks tuli norralane Kevin Stani.